b'\n_START_ARTICLE_\nVelika nagrada Belgije 1994\n_START_SECTION_\nPred dirko\n_START_PARAGRAPH_\nLotusu je vse bolj primankovalo denarja, zato je bil odpu\xc5\xa1\xc4\x8den Alex Zanardi, nadomestil ga je Philippe Adams, ki je pla\xc4\x8dal za svoj sede\xc5\xbe. Mika H\xc3\xa4kkinen se je po dirke prepovedi vrnil, Philippe Alliot pa se je preselil v mo\xc5\xa1tvo Larrousse, kjer Olivier Beretta ni imel ve\xc4\x8d denarja za pla\xc4\x8devanje svojega sede\xc5\xbea.\n_START_SECTION_\nKvalifikacije\n_START_PARAGRAPH_\nKvalifikacije so ve\xc4\x8dji del potekale v de\xc5\xbeju, le v zadnjih minutah na su\xc5\xa1e\xc4\x8di se stezi. Razmere je najbolje izkoristil Rubens Barrichello z Jordan-Hartom in osvojil svoj prvi najbolj\xc5\xa1i \xc5\xa1tartni polo\xc5\xbeaj kariere, drugo \xc5\xa1tartno mesto pa je osvojil Michael Schumacher. V drugo vrsto sta se uvrstila Damon Hill in Eddie Irvine, do desetega mesta pa so se zvrstili \xc5\xa1e Jean Alesi, Jos Verstappen, David Coulthard, Mika H\xc3\xa4kkinen, Heinz-Harald Frentzen in Pierluigi Martini.\n_START_SECTION_\nDirka\n_START_PARAGRAPH_\nNa \xc5\xa1tartu dirke je povedel Barrichello, toda \xc5\xbee v prvem krogu sta ga prehitela tako Schumacher kot tudi Alesi, kmalu pa \xc5\xa1e Hill. Toda Alesi je \xc5\xbee v drugem krogu odstopil zaradi okvare motorja, tako da sta se kot obi\xc4\x8dajno v tej sezoni za zmago borila Schumacher in Hill. Hill pa ni mogel resneje ogroziti Nemca, ki je imel dovolj prednosti, da vodstva ni izgubil tudi po vrtenju. Tretje mesto je osvojil H\xc3\xa4kkinen, \xc4\x8detrto Verstappen, to\xc4\x8dke pa sta osvojila \xc5\xa1e Coulthard in Blundell.\n_START_SECTION_\nPo dirki\n_START_PARAGRAPH_\nPo dirki so komisarji ugotovili, da je bila lesena deska pod dirkalnikom Michaela Schumacherja preve\xc4\x8d obrabljena, zato so ga diskvalificirali. Benetton je menil, da je bila ve\xc4\x8dja obraba deske posledica vrtenja in Schumacherju ni prinesla prednosti. Ob tem pa so izpostavili \xc5\xa1e dejstvo, da pred dirko niso ne prosti treningi ne kvalifikacije potekale na suhi stezi, zato vi\xc5\xa1ine deske ni bilo mogo\xc4\x8de natan\xc4\x8dno nastavili. Zmaga je tako pripadla Damonu Hillu, drugo mesto H\xc3\xa4kkinenu, tretje Verstappnu, \xc4\x8detrto Coulthardu, peto Blundellu in \xc5\xa1esto Gianniju Morbidelliju.'